Hnilec (obec)

Hnilec je obec na Slovensku v okrese Spišská Nová Ves, v Košickom kraji. Polohopis Obec sa nachádza v Slovenskom rudohorí, v údolí rieky Hnilec, pod masívom Babinej, Súľovej, Veľkej a Malej Knoly. Vznikla po roku 1290, bola pôvodne baníckou obcou. Susedné obce Gemerská Poloma, Hnilčík, Mlynky, Nálepkovo, Vlachovo Ulice Delí sa na: Garbovňa, Kút, Delava, Maša, Gapel, Pumplovka, Hamer, Kolónia, Huta, Trosky. Vodné toky Hnilec Vodné plochy V blízkosti sa nachádza známa vodná nádrž Palcmanská Maša. Dejiny Vznikla po roku 1290, bola pôvodne baníckou obcou. Obyvatelia obce pracovali na výstavbe trati Margecany – Červená Skala. V období SNP sa obyvatelia aktívne zapojili do partizánského hnutia. Za rakúsko-uhorskej monarchie bol Hnilec rozdelený na Gemerský a na Spišský. Gemerský tvorili dve osady: Ondrášová a Nový Svet, ktoré neskôr splynuli. Spišský Hnilec patril k Spišskej Novej Vsi ako jej osada. Hranicou medzi Gemerským a Spišským Hnilcom bola rieka Hnilec. V roku 1926 sa gemerská a spišská časť spojili, naďalej však patrili k Spišskej Novej Vsi až do roku 1954, kedy sa Hnilec osamostatnil. Názov Vývin názvu obce 1315 – Guinicz 1920 – Hnilec, maďarsky Nagyhnyilec Politika Starostovia obce starosta: Otakar Jeremiáš Obyvateľstvo počet obyvateľov: 547 Vývoj obyvateľstva od roku 1869: Zloženie obyvateľstva podľa náboženského vyznania (2001): Zloženie obyvateľstva podľa národnosti (2001): Kultúra a zaujímavosti Pamiatky Kaštieľ, dvojpodlažná pôvodne baroková stavba na pôdoryse obdĺžnika z druhej polovice 18. storočia. Necitlivou úpravou prešiel v druhej polovici 20. storočia, keď stratil dobový charakter. V súčasnosti tu sídli obecný úrad. V interiéri sa nachádzajú miestnosti zaklenuté pruskými klenbami. Priečeliu dominuje dvojosový rizalit, fasády sú po modernistických úpravách hladké. Rímskokatolícky Kostol Panny Márie Karmelskej, jednoloďová neogotická stavba s polygonálnym ukončením presbytéria a vežou tvoriacou súčasť jej hmoty, z rokov 1894-1897. Presbytérium je zaklenuté valenou klenbou, loď neogotickou krížovou rebrovou klenbou. Vnútorné zariadenie pochádza z doby vzniku kostola. Fasády sú členené opornými piliermi a oknami ukončenými lomeným oblúkom. Veža je členená kordónovou rímsou, má nárožnú bosáž a je ukončená ihlancovou helmicou. Súbor ľudových domov, ide najčastejšie o jednopodlažné troj až päťpriestorové zrubové domy z prelomu 19. a 20. storočia. Majú sedlové strechy s doštením a podlomenicou. Strechy boli pôvodne pokryté šindľom, neskôr sa nahrádzal eternitom. Pomníky Pomník padlým vojakom v druhej svetovej vojne, ktorý sa nachádza nad železničnou stanicou. Pamätné tabule Štefana Mišíka (1843 – 1919), kňaza, historika a etnografa, umiestnené na farskej budove a na ceste na Grajnár, na skalnej stienke vedľa cesty. Občianska vybavenosť Farský úrad Rímskokatolícky – Hnilec 40 Duchovný správca: Viliam Maretta Školstvo Základná aj materská škola boli zatvorené kvôli malému počtu žiakov. Šport Bežecké lyžovanie má bohatú históriu a niekoľko významných ocenení na celoslovenských súťažiach. Futbalové turnaje, ktoré sú organizované cez letné prázdniny. Najprv je to turnaj medzi ulicami, o mesiac neskôr je to turnaj medzi chatármi a domácimi. Multifunkčné ihrisko od roku 2010 Osobnosti obce Pôsobili tu Štefan Mišík (* 1843 - † 1919), historik a etnograf bojujúci za slovenskú národnú samostatnosť. Na farskej budove a na ceste na Grajnár, na skalnej stienke vedľa cesty, sú umiestnené jeho pamätné tabule. Referencie Iné projekty Commons ponúka multimediálne súbory na tému Hnilec (obec) Externé odkazy Oficiálny web Rožňava a okolie- turistické atrakcie v obci